Lav et referat af nedenstående tekst:

Tekst:
Flere vælger at skifte et langt arbejdsliv bag skrivebordet ud med et job foran alteret. En af dem er Anders Egon Møller. Han arbejdede i mere end to årtier med økonomi i København, men fremover vil man se ham i præstekjole og -krave i kirkerne i Sjørring, Thorsted Skjoldborg og Kallerup sogne i Thy. - Man kan sige, at skulle det være, så skulle det også være nu, siger Anders Egon Møller. Han har læst sit teologistudie ved siden af sit arbejde, og derfor har det taget ham hele ti år at nå hertil, hvor han kan udleve sin drøm. - Jeg håber helt klart, at jeg kan tage den menneskelige erfaring, og det, at jeg er blevet mere moden, med mig, siger Anders Egon Møller. Ikke den eneste Anders Egon Møller er langt fra den eneste, der i en sen alder har valgt at gå præstevejen. I Viborg Kommune følger 11 personer lige nu et særligt komprimeret teologiforløb med henblik på at blive præst. - Det er folk med en vis livserfaring i bagagen. Men det er samtidig også folk, der kommer fra ganske mange forskellige baggrunde, fortæller Henning Kjær Thomsen, der er  undervisningsleder og teologisk stiftskonsulent i Viborg Stift. Han har også et bud på, hvorfor der er en stigende interesse for netop det fag. - Jeg tror i dybeste grund, at det er interessen for livsforståelse i egentlig forstand, der gør, at man skifter spor, siger han. Kender til livets vilkår I Thy er man da også rigtig glad for, at en mand med en livserfaring som Anders Egon Møller har lyst og mod på at blive præst. - Der er rigtig mange af dem, der søger, de er jo også førstegangssøgende, men har måske knap så meget livserfaring, så det er en rigtig stor fordel, at han kender til livets vilkår, siger Børge Frøkjær Hornstrup, der er menighedsrådsformand i Sjørring, Thorsted, Skjoldborg, Kallerup Sogne. Egon tiltrådte stillingen 1. februar, men bliver først søndag officielt indsat som præst. - Jeg kan ikke gøre så meget andet end at være mig, så må jeg jo håbe, at det bærer, selvom jeg er fra København, siger Anders Egon Møller.

Referat:
Flere og flere vælger sent i livet at blive præst. En af dem er Anders Egon Møller. Han har ellers i mere end tyve år arbejdet med økonomi.